ANSNI, sum vit kenna tað í dag, varð yvirtikið frá John Johnsson 11. januar 2006, ið hevði stovnað og rikið felagið. Seinni sama ár legðist felagið vaktarhald afturat virkseminum og í 2008 varð Vaktargarðurin hjá Bjarna Thomsen keyptur. Í mars 2013 løgdu ANSNI og Tilbúgvingarstovan v. Jógvan Jensen saman og ANSNI Tilbúgving varð stovnað. Stovnarar eru Helgi O. Justinussen, ið er stjóri í ANSNI og konan, Aimi G. Justinussen. Helgi hevur 18 ár á baki sum løgreglumaður, harav 5 ár sum vakthavandi á politistøðini í Tórshavn. Aimi hevur drúgvar royndir innan fyrisiting og leiðslu. Við dugnaligum og nærløgdum starvsfólki er felagið ment nógv síðani stovnan, og í dag starvast umleið 35 fólk í felagnum. Vit hava eisini flutt okkum inn á onnur øki, ið hóska væl til okkara virksemi, eitt nú Callsentur tænastur, flutningshjálp, undirvísing innan fyrstuhjálp v. m. Grundhugsjónin í felagnum er tó óbroytt: At vit taka útgangsstøði í kundans tørvi og laga og sniðgeva tænastur til tín. Trygd, álit, dygd og umhugsni eru okkara kjarnuvirði.